NOTA DE PREMSA

**DevoluIVA presenta l’únic servei que automatitza la recuperació de l’IVA**

* **La companyia facilita la deducció de l’IVA de les despeses professionals i corporatives d’empreses i autònoms, a l’emetre de forma automàtica una factura electrònica per cada consum.**
* **Es tracta d’una novetat a nivell mundial.**

Barcelona, 6 de març del 2017.- Generar factures electròniques de despeses professionals automàticament i a l’instant ja és una realitat a Espanya gràcies a DevoluIVA, un servei creat per facilitar aquesta tasca a les empreses i autònoms. És **l’única eina al món que permet recuperar el 100% de l’IVA de les despese**s realitzades en restaurants, cafeteries, taxis, pàrquings i gasolineres de la xarxa DevoluIVA, en **convertir automàticament els tiquets en factures electròniques**, les quals poden **integrar-se automàticament als gestors de despeses i als programes de comptabilitat**.

DevoluIVA presenta solucions pensades tant per a **grans empreses**, amb un volum gran de despeses corporatives, com per a **autònoms i PIMES**, amb independència del mitjà de pagament emprat, que pot ser targeta de crèdit, targeta de dèbit, pagament en metàl·lic proveït per l'empresa o pagament en metàl·lic avançat per l'empleat.

A més d’altres funcionalitats, l’aplicació mòbil de DevoluIVA permet, entre d´altres coses, fotografiar els tiquets i digitalitzar-los amb la certificació de l’AEAT (Agència Estatal de l’Administració Tributaria).

La xarxa DevoluIVA compta amb **més de 34.000 establiments a tota Espanya**, entre restaurants, cafeteries, pàrquings, taxis i benzineres. En el buscador de la seva App, l’usuari trobarà els principals grups de restauració com Grupo Vips, El Corte Inglés, AN Grup, Areas, The Eat Out, Starbucks o Sagardi, així com les cafeteries i restaurants dels aeroports de Barcelona i Madrid. En quan a pàrquings, compten amb les principals empreses del sector com Saba, Indigo, Lubasa i una extensa xarxa d’aparcaments en les principals ciutats, etc. La xarxa de comerços també compta amb el 65% de totes les benzineres d’Espanya i amb una àmplia xarxa d’ emissores de taxis que cobreixen tot el país.

Segons declaracions del seu director general, Àngel Garrido, “**un autònom pot arribar a recuperar uns 3.000€ a l’any**, entre tiquets extraviats o deteriorats i l’IVA no deduït per no tenir factura, mentre que **una gran empresa pot incrementar la seva deducció d´IVA en més de 600.000€ anuals**”.

La millora del procés en la deducció de l’IVA és també un repte per a la **transformació digital** de les empreses. Segons Garrido, “tota organització empresarial o professional ha d’optimitzar al màxim els seus costos i aquest fet passa per la digitalització dels seus processos”.

La solució de DevoluIVA està alineada amb la cultura del *paperless*, que promou **la reducció de l’ús del paper i el compromís amb el medi ambient**.

**Sobre DevoluIVA**

DevoluIVA és un *spin-off* de Voxel Group, empresa líder mundial en transacció electrònica, que promou l’eficiència, l’estalvi en costos i la preservació del medi ambient mitjançant solucions electròniques que evitin l’ús del paper a les transaccions comercials.

La seva plataforma més coneguda és baVel, líder mundial en *e-settlement* al sector de l’hostaleria i el turisme, que compta amb més de 40.000 clients, presència a més de 100 països i que gestiona més de 60 milions de factures electròniques. A Espanya, més del 90% de les cadenes hoteleres i pràcticament la totalitat dels tour operadors i agències de viatges treballen amb baVel.

Més informació a [www.devoluiva.com](http://www.devoluiva.com)

**Atenció als mitjans de comunicació:**

Intermèdia Comunicació

Aina Rodríguez / [arodriguez@intermedia.cat](mailto:arodriguez@intermedia.cat) / 93 4157662 / 655257924